Gönuhlaup og flumbrugangur

Enn tekur þetta borgarstjórnarmál á sig nýja myndir. Það ljóst að gamli góði Villi vissi lítið út í hvað hann var að fara. Hann var eins og barinn rakki í Kastljósinu í gær og Sigmar rúllaði honum upp. Tafsandi og vandræðalegur viðurkenndi hann að hann hafði ekki hugmynd um að Ólafur var einn í þessari skógarferð og samstarfsmenn hans og varamenn létu ekki leiða sig í þessa skógarferð til Sjálfstæðisflokksins.

Þarna kemur ástæða þess að borgarfulltrúar Sjalla voru eins og fýlupokahjörð á blaðamannafundinum í fyrradag. Það var eins og stundum áður....þeir vissu ekkert og skildu ekkert. Í þessari frétt kemur fram að þeir vissu ekki fyrr en rétt fyrir blaðamannafund að Ólafur F var einn á ferð og hafði blekkt Sjálfstæðisflokkinn allan tímann.... en þá varð ekki aftur snúið.

Og nú bíður Reykvíkinga að verða stjórnað af Ólafi F .... manni sem hefur verið í vinnunni 3 mánuði af 20 á þessu kjörtímabili og gamla góða Villa sem öllu gleymir og ekkert skilur....er það undarlegt þó fólk hafi áhyggjur ??

Fyrri ummæli:
.. verst að þetta bitnar á mér og mínum, en samt er þetta hlægileg staða sem kominn er upp í borg óttans.

Er sammála þér sömuleiðis. Þetta er skelfilegt tvíeyki að mínu mati og ekki líklegt til afreka....

Ummæli:
Tek undir með þér að þetta er ótrúlegt sjónarspil og þú kemur með góða útskýringu á því af hverju þau voru jafn fýluleg og þegar þau fóru úr stjórn !

Sigmar stóð sig vel en það var varla hægt annað en að vorkenna Vilhjálmi í sjónvarpinu í gær, hann hafði slæman málstað að verja og var greinilega í mikilli vörn.

Þetta er bara spurning hvað þetta heldur lengi.

Reykvíkingar eru ekki öfundsverðir og ljóst að þeir eru ekki ánægðir.

Verkefni: Uppbyggilegt
Merking: Nei